Igra- Moja mladost

Rekvizit je žoga, ki jo lahko pri spodaj opisanih točkah mečeš ob zid ali pa nad seboj.

1. Začnem (Vržeš žogo in jo ujameš).
2. Brez gibanja (vržeš, stojiš mirno in ujameš).
3. Brez smejanja (vržeš, se ne smejiš in ujameš).
4. Z eno nogo (vržeš in ujameš žogo na stoječ na eni nogi).
5. Z eno roko (vržeš in ujameš žogo z eno roko).
6. Tolčem (vržeš žogo, ploskneš in žogo ujameš).
7. Spredaj-zadaj (vržeš žogo, ploskneš spreda in zadaj in ujameš žogo).
8. Na mlin (vržeš žogo, narediš premikanje mlina z rokama in ujameš žogo).
9. Poljub (vržeš žogo, z roko pošlješ poljub in ujameš žogo).
10. Pozdrav (vržeš žogo, z roko pozdraviš po vojaško in ujameš žogo).
11. Dotikam se tal (vržeš žogo, se dotakneš tal z roko in ujameš žogo).
12. Se vrtim (vržeš žogo, se zavrtiš okoli osi in ujameš žogo).
13. Skozi most (vržeš žogo pod eno nogo in ujameš žogo).
14. V miže (vržeš žogo v miže in ujameš žogo v miže).
15. Se utrudim (vržeš žogo, počepneš-vstaneš in ujameš žogo).
16. In končam (vržeš žogo in jo ujameš).

Igraš lahko sam, še zanimivejše pa je z več igralci.

Pravila: - vseh šestnajst postaj moraš znati napovedati in to po vrsti, če se zmotiš, je na vrsti naslednji tekmovalec.

-če ti žoga pade iz rok, oziroma je ne ujameš pri izvajanju nalog, je na vrsti naslednji igralec.

-če narediš napako, se lahko dogovorite, da nadaljuješ od točke kjer si napako storil ali pa od

Začetka.

-zmaga igralec, ki prvi pravilno opravi vseh 16 postaj. Seveda pa morajo imeti igralci enako

število ponovitev. Se pravi. Če začne igralec X in pride do konca, ima igralec Y možnost

rezultat izenačiti.

To je zares kar stara igra z žogo. Včasih, ko je bila žoga nedosegljiva igrača, so to igro naše babice in dedki igrali s povezanimi krpami, povezano slamo , s storži in podobno. Seveda je igra primerna za oba spola. Res je primernejša za starost do 12 leta, a je zanimiva tudi za starejše, saj vzpodbuja trening spomina, koordinacije telesa, orientacije v prostoru, predvsem pa ima socialno konotacijo. Ko sem jo po dolgih desetletjih zopet tudi sam izvajal, je bilo izjemno zabavno. Ugotovil sem, da sem bil pred ….. leti veliko bolj prožen, tako v glavi kot v telesu.

Želim vam obilico zabave in smeha.

1. Lapuh